**Henrik Samuelsson** (s. 7. helmikuuta 1994 Pittsburgh, Pennsylvania, Yhdysvallat) on yhdysvaltalais-ruotsalainen jääkiekkoilija, joka pelaa Venäjän VHL-liigan kazakstanilaisjoukkue HK Saryarka Karagandassa. Phoenix Coyotes varasi hänet ensimmäisellä kierroksella 27. pelaajana NHL:n varaustilaisuudessa 2012. Hän on pelipaikaltaan keskushyökkääjä, mutta osaa pelata myös laidassa. Samuelssonin vahvuuksiin kuuluu koko, kahden suunnan pelaaminen, voima, kulmaväännöt ja intensiivisyys. Hänen heikkouksiinsa kuuluu luistelu sekä ajoittainen kurinalaisuuden puute, mikä aiheuttaa myös turhia jäähyjä. Samuelsson laukoo oikealta.

Ura
---

### Seuraura

Samuelsson syntyi ja sai kiekko-oppinsa Yhdysvalloissa hänen isänsä Ulfin pelatessa NHL:ssä ja toimittua sittemmin Phoenix Coyotesin kykyjenetsijänä. Henrik Samuelsson siirtyi PF Changs -nimisestä phoenixläisjoukkueesta Yhdysvaltain kehitysmaajoukkueen mukaan kaudeksi 2010–2011, jolloin hän pelasi mm. USHL-liigaa.

Kaudeksi 2011–2012 Samuelsson siirtyi lähtökohtaisesti MODO Hockeyn junioreihin, kun Ulf siirtyi sen Elitserien-joukkueen päävalmentajaksi. Hän pelasi MODOn J20-joukkueessa 16 ja J18-joukkueessa kolmen ottelun verran. Samuelsson pelasi myös 15 Elitserien-ottelua tehden kaksi syöttöpistettä. Hän siirtyi kuitenkin kesken kauden, tammikuussa 2012 WHL-joukkue Edmonton Oil Kingsiin. Samuelsson voitti kauden päätteeksi WHL:n mestaruuden, Ed Chynoweth Cupin ja oli Memorial Cup -lopputurnauksessa Oil Kingsin paras pistemies tehoilla 2+3=5. Hänet valittiin turnauksen tähdistökentälliseen.

Phoenix Coyotes varasi Samuelssonin ensimmäisellä kierroksella 27. pelaajana kesällä 2012. Kaudella 2012–2013 hän oli Oil Kingsin kolmanneksi paras pistemies tehoilla 33+47=80. Maaliskuussa 2013 Samuelsson teki kolmivuotisen tulokassopimuksen Coyotesin kanssa, mutta hän jatkoi vielä pelejään WHL:ssä kaudella 2013–2014. Samuelsson nousi Oil Kingsin varakapteeniksi. Hän oli joukkueen paras pistemies ja syöttäjä tehoilla 35+60=95, joilla Samuelsson sijoittui koko WHL:n pistepörssissä yhdeksänneksi. Hän voitti Oil Kingsin sisäisen pistepörssin myös kevään 2014 pudotuspeleissä tehoilla 8+15=23, joiden päätteeksi Samuelsson voitti WHL:n mestaruuden. Hän voitti myös koko Memorial Cup -turnauksen pistepörssin tehoilla 4+4=8. Oil Kings voitti turnauksen ja Samuelsson palkittiin sen arvokkaimpana pelaajana Ed Chynoweth Awardilla sekä valittiin tähdistökentälliseen.

Kaudeksi 2014–2015 Samuelsson siirtyi Arizona Coyotesin (ent. Phoenix Coyotes) organisaatioon. Hän pelasi kautensa pääosin AHL-joukkue Portland Piratesissa, jossa tulokaskausi toi 68 runkosarjaottelussa tehot 18+22=40 ja viidessä playoff-ottelussa tehot 2+3=5. Samuelsson oli runkosarjassa joukkueen kolmanneksi paras maalintekijä ja neljänneksi paras pistemies. Hän debytoi kauden aikana myös NHL:ssä, jossa Samuelsson pelasi kolme ottelua ilman tehopisteitä. Samuelsson teki NHL-debyyttinsä 26. helmikuuta 2015 vieraissa New York Rangersia vastaan. Hän sai ottelussa jääaikaa 9.33 minuuttia. Vastustajajoukkue Rangersin valmennustiimiin kuuluu Samuelssonin isä Ulf.

### Maajoukkueura

Samuelsson edusti Yhdysvaltoja alle 18-vuotiaiden MM-kilpailuissa vuonna 2011, jolloin hän voitti maailmanmestaruuden. Hän pelasi samana vuonna myös World U-17 Hockey Challengessa, jolloin Samuelsson oli tehoilla 6+4=10 Yhdysvaltain paras pistemies sekä koko turnauksen toiseksi paras maalintekijä ja kolmanneksi paras pistemies.

Muuta
-----

Henrikin isä Ulf Samuelsson pelasi omalla urallaan yli 1000 NHL-ottelua ja hän toimii nykyään NHL-joukkue New York Rangersin apuvalmentajana. Henrikin isoveli Philip pelaa hänen joukkuetoverinaan Coyotesin organisaatiossa. Heidän pikkusiskonsa Victoria pelaa Pennsylvanian osavaltionyliopistojoukkueessa ja edustaa maajoukkuetasolla Ruotsia. Nuorempi pikkuveli Adam pelaa Connecticut Jr. Rangersin juniorijoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | US NTDP | USHL | 27 | 4 | 7 | 11 | 78 | – | – | – | – | – |  |  |  |  |  |  | U18 | 6 | 0 | 1 | 1 | 4 |
| 2011–2012 | MODO Hockey | Elitserien | 15 | 0 | 2 | 2 | 12 | – | – | – | – | – |
|  | Edmonton Oil Kings | WHL | 28 | 7 | 16 | 23 | 42 | 17 | 4 | 10 | 14 | 20 |
|  | Edmonton Oil Kings | M-Cup | – | – | – | – | – | 4 | 2 | 3 | 5 | 8 | Ykköstähdistö |
| 2012–2013 | Edmonton Oil Kings | WHL | 69 | 33 | 47 | 80 | 97 | 22 | 11 | 8 | 19 | 43 |
| 2013–2014 | Edmonton Oil Kings | WHL | 65 | 35 | 60 | 95 | 97 | 21 | 8 | 15 | 23 | 51 |
|  | Edmonton Oil Kings | M-Cup | – | – | – | – | – | 5 | 4 | 4 | 8 | 4 | Ykköstähdistö |
| 2014–2015 | Arizona Coyotes | NHL | 3 | 0 | 0 | 0 | 2 | – | – | – | – | – |
|  | Portland Pirates | AHL | 66 | 14 | 20 | 34 | 54 | – | – | – | – | – |
| 2015–2016 | Springfield Falcons | AHL | 43 | 3 | 9 | 12 | 30 | – | – | – | – | – |
| 2016–2017 | Tucson Roadrunners | AHL | 20 | 2 | 1 | 3 | 16 | – | – | – | – | – |
|  | Bakersfield Condors | AHL | 5 | 0 | 0 | 0 | 4 | – | – | – | – | – |
| 2017–2018 | Idaho Steelheads | ECHL | 49 | 16 | 27 | 43 | 96 | – | – | – | – | – |
|  | Rockford IceHogs | AHL | 25 | 9 | 3 | 12 | 33 | 4 | 0 | 0 | 0 | 2 |
| 2018–2019 | Rockford IceHogs | AHL | 40 | 2 | 5 | 7 | 33 | – | – | – | – | – |
|  | Idaho Steelheads | ECHL | 23 | 5 | 5 | 10 | 24 | 11 | 5 | 3 | 8 | 16 |
| 2019–2020 | Manchester Storm | EIHL | 31 | 5 | 7 | 12 | 24 | – | – | – | – | – |
| 5 kausi | yhteensä | AHL | 201 | 34 | 40 | 74 | 172 | 9 | 2 | 3 | 5 | 15 |
| 2 kautta | yhteensä | ECHL | 72 | 21 | 32 | 53 | 120 | 11 | 5 | 3 | 8 | 16 |
| 1 kausi | yhteensä | Elitserien | 15 | 0 | 2 | 2 | 12 | – | – | – | – | – |

Lähteet
-------

* Henrik Samuelsson The Internet Hockey Databasessa (englanniksi)
* Henrik Samuelsson Legends of Hockey -sivustolla (englanniksi)
* Henrik Samuelsson *Elite Prospects*. Everysport Media Group AB.  (englanniksi)

### Viitteet

1. ↑  Henrik Samuelsson – The Hockey News (englanniksi)
2. 1 2 3 4 5  Henrik Samuelsson *Elite Prospects*. Everysport Media Group AB.  (englanniksi)
3. ↑  Bodin, Uffe: Tuffe Uffe tar över Modo *Hockeysverige.se*.  2.5.2011. NewsMe.  Arkistoitu 15.7.2014. Viitattu 17.7.2012. (ruotsiksi)
4. ↑  Edlund, Patrick: Tuffe Uffe tar över Modo  3.1.2011. MODO Hockey. Viitattu 17.7.2012. (ruotsiksi)
5. ↑  Coyotes Sign Samuelsson to Entry-Level Contract  11.3.2013. GLENDALE, ARIZONA:  Phoenix Coyotes. Viitattu 24.12.2013. (englanniksi)
6. 1 2  Henrik Samuelsson The Internet Hockey Databasessa (englanniksi)
7. ↑  Boxscore – NHL.com *NHL.com*.  26.2.2015. National Hockey League. Viitattu 2.1.2016. (englanniksi)